
Text rozhodnutia
Súd: Krajský súd Bratislava Spisová značka: 1S/207/2016 Identifikačné číslo súdneho spisu: 1016201776 Dátum vydania rozhodnutia: 12. 12. 2016 Meno a priezvisko sudcu, VSÚ: JUDr. Monika Valašíková PhD. ECLI: ECLI:SK:KSBA:2016:1016201776.1 Uznesenie Krajský súd v Bratislave v právnej veci žalobcu: Pharmacenter Slovakia s.r.o., Kremnická 26, 851 01 Bratislava, zast.: JUDr. Štefan Haulík, advokát, Jesenského 2, 811 02 Bratislava, proti žalovanému: Ministerstvo zdravotníctva Slovenskej republiky, Limbová 2, 837 52 Bratislava, o odkladný účinok, takto r o z h o d o l : Krajský súd v Bratislave návrh žalobcu o odkladný účinok rozhodnutia žalovaného č. Z32259-2016-OF/ K308_N463_N468_N472_N473 zo dňa 09.08.2016 v spojení s rozhodnutím Ministerstva zdravotníctva SR č. S05066-OKCLP-2016/RF zo dňa 11.07.2016 z a m i e t a. o d ô v o d n e n i e : 1. Žalobca sa žalobou doručenou tunajšiemu súdu dňa 26.09.2016 domáhal preskúmania zákonnosti rozhodnutia žalovaného č. Z32259-2016-OF/K308_N463_N468_ N472_N473 zo dňa 09.08.2016 v spojení s rozhodnutím Ministerstva zdravotníctva SR č. S05066-OKCLP-2016/RF zo dňa 11.07.2016. 2. Žalobca zároveň požiadal súd o odkladný účinok vyššie uvedených rozhodnutí žalovaného z dôvodu, že sú podľa jeho názoru dôvody na priznanie odkladného účinku, nakoľko napadnuté rozhodnutie sa týka zníženia úradne určenej ceny lieku zaradeného v zozname kategorizovaných liekov a to z pôvodnej ceny 296,- eur na cenu 138,51 eur. Žalobca má značené zásoby tohto lieku na skladoch, ktoré už boli uhradené a v prípade účinnosti rozhodnutia mu hrozí finančná škoda vo forme zníženia výnosov z predaja lieku. 3. Podľa § 184 Správneho súdneho poriadku (ďalej len SSP), podanie správnej žaloby nemá odkladný účinok, ak tento zákon alebo osobitný predpis neustanovuje inak. 4. Podľa § 185 SSP, správny súd môže na návrh žalobcu a po vyjadrení žalovaného uznesením priznať správnej žalobe odkladný účinok: a/ ak by okamžitým výkonom alebo inými právnymi následkami napadnutého rozhodnutia orgánu verejnej správy alebo opatrenia orgánu verejnej správy hrozila závažná ujma, značná hospodárska škoda či finančná škoda, závažná ujma na životnom prostredí, prípadne iný vážny nenapraviteľný následok a priznanie odkladného účinku nie je v rozpore s vereným záujmom, b/ ak napadnuté rozhodnutie orgánu verejnej správy alebo opatrenie orgánu verejnej správy má podklad v právne záväznom akte Európskej únie, o ktorého platnosti možno mať vážne pochybnosti, a žalobcovi by inak hrozila vážna a nenapraviteľná ujma a priznanie odkladného účinku nie je v rozpore so záujmom Európskej únie. 5. Podľa § 188 SSP, ak správny súd návrhu žalobcu nevyhovie, uznesením ho zamietne. 6. Súd v súlade s citovaným zákonným ustanovením § 188 SSP zamietol návrh žalobcov, nakoľko neboli splnené podmienky ust. § 185 písm. a/ SSP. Poučenie: Proti tomuto uzneseniu kasačná sťažnosť nie je prípustná podľa § 439 ods. 2 písm. e/ SSP.

